Document ID: 31985R1922

KOMISJONI MÄÄRUS (EMÜ) nr 1922/85,
11. juuli 1985,
millega muudetakse seitsmendat korda määrust (EMÜ) nr 2960/77 sekkumisametite valduses oleva oliiviõli müügi üksikasjalike eeskirjade kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 231/85,2 eriti selle artikli 12 lõiget 4,
ning arvestades, et:
komisjoni määruse (EMÜ) nr 2960/773 (viimati muudetud määrusega (EMÜ) nr 2041/834) artiklis 11 sätestatakse, et lambiõli ja oliivijääkõli müügihinda kohandatakse, kui happesuse tase ei vasta sellele, mille põhjal määrati kindlaks miinimumhind; tuleks sätestada, et oliiviõli müügihinna esialgset summat võib selle kindlaksmääramisel kohandada tuvastatud happesuse taseme alusel; seetõttu tuleks muuta nimetatud määruse artikli 12 lõiget 1, milles sätestatakse müügihinna esialgse summa arvutamise eeskirjad;
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EMÜ) nr 2960/77 artikli 12 lõige 1 asendatakse järgmisega:
"1. Ostja peab maksma sekkumisametile enne õli ülevõtmist esialgse müügihinna.
Esialgne summa arvutatakse, korrutades partiis sisalduva koguse selle partii eest pakutud hinnaga. Lambiõli ja oliivijääkõli puhul kohandatakse seda hinda vastavalt artikli 11 lõikes 2 sätestatud eeskirjadele kõnealuses lõikes osutatud happesuse analüüsi tulemuse alusel."
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. juuli 1985

Labels: 3
17